‎मैं कहता कि यह बहुत बड़ी बात थी, ‎लेकिन उस हादसे ने अभिमान कम कर दिया।
‎शाम के पाँच बजने वाले थे
‎और मैं हवाई अड्डे तक गाड़ी चलाकर गया।
‎तब मैंने पक्की सड़क पर वह प्लेन देखा।
‎किसी को नहीं पता था कि क्या हुआ था
‎सिवाय इसके ‎कि उस बंदे ने एक दवा की दुकान को लूटा था।
‎और प्लेन के अंदर उसने एक बच्चे को बंदी बना रखा था।
‎मेरे ख़्याल से सभी लोगों को ‎धीरे-धीरे चीज़ों का पता चल रहा था,
‎कोई नहीं जानता था कि ठीक तरह से क्या होगा।
‎रुकिए
‎बहुत ज़्यादा चुप्पी थी।
‎फिर गोली चलने की आवाज़ आई।
‎अमेरिका में 1976 में ‎सज़ा-ए-मौत को फिर से प्रस्तुत करने के बाद
‎8,000 से ज़्यादा लोगों को ‎हत्या के लिए मौत की सज़ा सुनाई जा चुकी है
‎यह मौत की सज़ा के सज़ायाफ़्ता ‎कैदी नंबर 22740 की कहानी है
‎ऐसे छोटे कस्बे में बहुत सारी चीज़ें नहीं होती हैं।
‎जानते हैं, यहाँ ‎और आस-पास के इलाकों में हत्याएँ हो चुकी हैं,
‎लेकिन यह बड़ा हादसा था।
‎जो हुआ उसे सुनकर सब सदमे में थे।
‎NETFLIX सीरीज़
‎एक बुरा दिन
‎बाहर रहिए ‎प्रवेश निषेध
‎क्रॉसरोड्स सुधार केंद्र ‎शेल्बी, मॉन्टाना
‎शुरू करते हैं। एक, दो, तीन, चार, पाँच…
‎धन्यवाद।
‎देखा, मैं कभी नहीं लगा पाता।
‎सन 1985 में, डेविड कीथ को ‎हत्या के लिए मौत की सज़ा सुनाई गई
‎मेरा नाम डेविड कैमरन कीथ है।
‎उस दिन से पहले ‎मैंने अपनी ज़िंदगी में कभी हिंसक काम नहीं किया था।
‎वह अब 37 सालों से जेल में है
‎वह मेरी ज़िंदगी का सबसे बुरा दिन था।
‎मेरी ज़िंदगी के ‎सबसे बुरे फ़ैसले की वजह से वह पल आया, लेकिन…
‎जो है, सो है।
‎मुझे अफ़सोस है, यह कह देने से मैं उसे पलट नहीं सकता।
‎डेविड 1956 में स्पोकेन, वॉशिंगटन में पैदा हुआ था
‎उसके पिता एक प्रमुख स्थानीय वक़ील थे
‎मेरे पिता, वह शानदार आदमी थे।
‎वह शानदार वक़ील थे। ‎बस उन्होंने पिता का फ़र्ज़ कभी नहीं निभाया।
‎वह बहुत शराब पीते थे।
‎वह व्यावहारिक शराबी थे।
‎बहुत व्यावहारिक।
‎और लोग कहते हैं ‎कि उपदेश देने वालों के बच्चे मुसीबत में पड़ते हैं
‎क्योंकि वे उपदेश देने वालों के बच्चे हैं।
‎शायद वक़ीलों के बच्चों के लिए भी वही सच है।
‎हम पर निगरानी नहीं रखी जाती थी।
‎मैंने आठ या नौ साल की उम्र में ही शराब चख ली थी
‎क्योंकि मेरे पिता पार्टियाँ करते थे।
‎कॉकटेल पार्टियाँ।
‎शायद उनके सामने ‎एक-आध बार मैं पी कर टल्ली भी हुआ था,
‎लेकिन मुझे याद नहीं ‎कि उन्होंने कभी मुझे डाँट लगाई हो।
‎मैं बस…
‎एक सामान था, अगर आप ऐसा सोचें तो।
‎11 साल की उम्र में ‎डेविड को बोर्डिंग स्कूल भेज दिया गया
‎जो उसके परिवार से 1,600 किलोमीटर दूर था
‎मुझे ऐसा नहीं लगा कि मुझे कोई वहाँ चाहता था।
‎और मैंने ड्रग्स लेना शुरू कर दीं।
‎ड्रग्स ने उन भावनात्मक आघातों को सहना ‎आसान बना दिया।
‎कह लीजिए कि मैंने आम ड्रग्स से शुरुआत की थी, ‎जैसे गांजा।
‎लेकिन मुझे सुइयों
‎और उत्तेजक दवाओं तक पहुँचने में ‎ज़्यादा वक़्त नहीं लगा।
‎मैं बस… 20 साल की उम्र तक परेशानी में बड़ा हुआ,
‎उसके बाद, मैंने अपनी ज़िंदगी में अपराध शुरू कर दिए।
‎और हमें जो माहौल और ज़िंदगी दी गई थी, ‎उसका कभी फ़ायदा नहीं उठाया
‎और न ही उसका कुछ किया।
‎मैंने इंजेक्शन से ड्रग्स लिए।
‎मैंने यह किया।
‎उसके वयस्क सालों में,
‎डेविड की ड्रग्स की लत के चलते ‎सेंधमारी और चोरी के लिए
‎उसे कई बार जेल की सज़ा हुई
‎सन 1984 में, वह 27 साल का था,
‎बेरोजगार और एक परिवार को ‎पालने की कोशिश कर रहा था
‎मेरी ज़िंदगी का वह समय बद से बदतर हो गया।
‎मुझे ड्रग्स की लत लग गई थी।
‎मैं काम नहीं कर रहा था। ‎काम करने की कोई योजना नहीं थी।
‎मैं रात में दवा की दुकानों में ‎सेंध मारकर चोरी करता था
‎और चोरी का माल स्पोकेन के लोगों को बेच देता था।
‎उसमें हिंसक कुछ नहीं था।
‎अगर आप सोचें तो मैं एक अपराधी था।
‎वे मेरी करतूतें थीं।
‎और उससे ज़रूरी कमाई हो जानी चाहिए थी, ‎लेकिन ऐसा नहीं हुआ।
‎मैं बहुत ज़्यादा ड्रग्स ले रहा था।
‎मिलमैन ज़वेरी ‎ई-ज़ी लोन
‎मुझे एक चीज़ मालूम थी, मुझे किराया देना था।
‎मुझे खाने के पैसे देने थे।
‎एक बीवी और तीन बच्चों को…
‎हम बिना कमाई के… नहीं जी सकते थे।
‎मुझे बस पता था कि मुझे कुछ ऐसा करना होगा ‎जो मैंने पहले कभी नहीं किया था।
‎11 जनवरी, 1984 को
‎डेविड पहली बार हथियार लैस चोरी करने निकला
‎तो मैं उस सुबह निकला,
‎पश्चिमी मॉन्टाना में गाड़ी चलाते हुए एक ऐसी दुकान…
‎ढूँढ रहा था जो सहज लगे, ‎अगर मैं वह शब्द इस्तेमाल कर सकता हूँ।
‎प्लेन्स ड्रग ‎हेल्थ मार्ट फ़ार्मेसी
‎दोपहर 1:00 बजे एक स्थानीय फ़ार्मेसी में गया
‎बंदूक की नोक पर, उसने पैसों और दवाइयों की माँग की
‎मैंने वहाँ दवा की दुकान को लूट लिया।
‎मुझे लगा कि मैंने काम ठीक से नहीं किया है, ‎तो मैं गाड़ी तेज़ चलाकर शहर से भाग निकला।
‎दक्षिण उत्तर ‎93
‎मैं हाइवे 93 पर निकला ‎और एक पुलिस की गाड़ी ने मुझे रोकने की कोशिश की।
‎उस समय मुझे जेल से निकले हुए कुछ ही महीने हुए थे
‎और गिरफ़्तारी देने के बजाय
‎मैंने एक छोटी सी किराना की दुकान की ‎पार्किंग में अपनी गाड़ी रोक दी।
‎और मैं भाग कर दुकान में गया।
‎मैं एक मानव ढाल ढूँढ रहा था।
‎मुझे नहीं पता कि मुझे ऐसे ख़्याल कैसे आए।
‎मैंने पहले कभी ऐसा कुछ नहीं किया था।
‎मैं दरवाज़े से अंदर गया ‎और मैंने अपनी आँख के किनारे से एक हलचल देखी
‎और मुझे पता था ‎कि मेरी आँख के किनारे पर वह जो भी परछाई थी,
‎वह मेरी मानव ढाल नहीं बनने वाली थी, ‎तो मैंने उस दिशा में गोली चला दी।
‎और फिर मैंने बंदूक एक छोटे,
‎13-साल के बच्चे के सिर के पीछे तान दी।
‎डेविड बंदूक की नोक पर 13 साल के विलियम क्रोस ‎जूनियर को लेकर दुकान से फ़रार हो गया
‎हम उस लड़के के पिता के ट्रक में बैठे।
‎और पुलिस के एक हुजूम ने ‎हवाई अड्डे तक हमारा पीछा किया।
‎मैं भागने की कोशिश कर रहा था। ‎और मैं घंटों से भागने की कोशिश कर रहा था।
‎पोल्सन हवाई अड्डे जाते समय,
‎डेविड पुलिस से बातचीत करने कई बार रुका
‎पुलिस शेरिफ़ ने बच्चे के बदले मुझे एक प्लेन
‎और एक पायलट देने की सहमति दी।
‎और मैंने सोचा, अगर मैं प्लेन में बैठ गया ‎और प्लेन उड़ गया,
‎तो वह पायलट मुझे ‎रॉकी पर्वत श्रृंखला के ऊपर से ले जाएगा…
‎मैंने पायलट को छोड़ दिया होता ‎और मैं उस जगह को छोड़कर चला जाता।
‎हाँ, सच में, मैं छोड़कर चला जाता।
‎बीवी नहीं, बच्चे नहीं।
‎मेरे दिमाग़ में वह सब चल रहा था।
‎हवाई अड्डे पर,
‎प्लेन के चारों तरफ़ पुलिस की गाड़ियाँ खड़ी थीं
‎और प्लेन से करीब 100 मीटर की दूरी पर थीं।
‎पायलट वहाँ ज़मीन पर प्लेन के साथ खड़ा था।
‎स्थानीय पायलट हैरी श्रायोक, ‎डेविड द्वारा बंदी बनाए गए बच्चे की जगह लेने के लिए
‎स्वेच्छा से वहाँ आए थे
‎मेरा पहले बंदी को, ‎उस बच्चे को मारने का कोई इरादा नहीं था।
‎मैं सोच रहा था कि जैसे ही मैंने इस बच्चे को छोड़ा,
‎मुझे गोली मार दी जाएगी ‎और मेरी ज़िंदगी ख़त्म हो जाएगी।
‎ख़ैर, किसी कारण से वैसा नहीं हुआ।
‎डेविड ने पायलट के बदले बच्चे को छोड़ दिया
‎एक बार जब हम प्लेन में बैठ गए, ‎मेरी बंदूक नए बंदी, उस पायलट पर तनी हुई थी।
‎और मुझे उम्मीद थी ‎कि शायद मैं उस रात को ज़िंदा बच पाऊँगा।
‎कि किसी को गोली नहीं लगेगी।
‎अपनी उड़ान योजना बनाइए ‎मॉन्टाना वैमानिकी विभाग
‎पायलट ने प्लेन को चालू करने में ‎करीब आधा घंटा लिया।
‎लेकिन जब यह सब चल रहा था,
‎उसी दौरान मेरी जानकारी के बिना,
‎दूसरे पुलिस अफ़सर प्लेन के नीचे खड़े
‎पहियों की हवा निकाल रहे थे।
‎वह प्लेन कहीं नहीं जाने वाला था।
‎जबकि बातचीत करने वाले ‎लगातार डेविड को उलझाए हुए थे,
‎उस दौरान पुलिस के एक निशानची ने ‎हवाईपट्टी पर जगह ले ली थी
‎बातचीत के दौरान मैं ‎प्लेन के दरवाज़े से बाहर की तरफ़ झुका हुआ था,
‎उन लोगों से… शेरिफ़ से बात कर रहा था।
‎रुकिए - सक्रिय हवाई पट्टी ‎प्रवेश निषेध
‎और एक बार जब मैं बाहर झुका,
‎वह निशानची जो करीब 50 मीटर दूर था,
‎उसे लगा कि गोली चलाने के लिए रास्ता साफ़ है।
‎तो उसने मुझ पर गोली चला दी।
‎डेविड को सीने पर गोली लगी थी
‎लेकिन वह होश में था
‎मैं बुरी तरह से घायल हो गया था।
‎मुझे पता चल गया था कि इसका अंत अच्छा नहीं होगा।
‎मैं जल्द ही मर जाऊँगा।
‎मेरी ज़िंदगी ख़त्म होने वाली थी।
‎मैंने सोचा, मैं पायलट को गोली मार दूँगा।
‎क्योंकि आज रात मैं अकेले नहीं मरना चाहता।
‎मैं अकेलापन नहीं चाहता था, बस…
‎यह कोई सोचा-समझा आध्यात्मिक विचार ‎या वैसा कोई सिद्धांत नहीं था।
‎बस, मैं अकेले नहीं जाना चाहता था।
‎डेविड ने ‎पायलट हैरी श्रायोक को सिर में गोली मारी थी
‎श्रायोक की अपराधस्थल पर ही मृत्यु हो गई
‎पायलट को गोली मारने के बाद,
‎मैंने बदूक नीचे रखी और प्लेन से निकलने लगा।
‎और मुझे होश में वही आख़िरी चीज़ याद है।
‎मेरे ख़याल से जब मैं प्लेन से बाहर आ रहा ‎था तो दरवाज़े पर मुझे गोली मारी गई थी।
‎मुझे बहुत करीब से सिर के पीछे गोली मारी गई थी।
‎सिर के पीछे गोली लगने के बाद ‎ज़्यादातर लोग ज़िंदा ही नहीं बचते हैं।
‎और 38 साल बाद भी, मैं यहाँ हूँ।
‎सोचिए।
‎कि मैं इसे सोचकर हँस रहा हूँ, मैं पागल हूँ।
‎डेविड दस दिन कोमा में रहा
‎आठ महीनों बाद,
‎उसे हत्या के मुकदमे में ‎खड़ा होने के लिए उपयुक्त समझा गया था
‎मेरे शरीर का हर कण पछतावा करता है।
‎शायद सुनकर आपको न लगे कि मैं पछतावे में हूँ।
‎यक़ीन मानिए, मैं हूँ।
‎उस सुबह मैं यह सोचकर नहीं उठा था
‎कि मैं आज जाकर किसी को मारूँगा।
‎काश मैंने रुककर सोचा होता, "ज़रा रुको।"
‎लेकिन… नहीं।
‎वह…
‎भावनाओं वाली चिप सक्रिय नहीं थी,
‎जैसे, "स्टार ट्रेक" का "डेल्टा।"
‎भगवान।
‎काश मैंने परवाह की होती।
‎मेरी वयस्क ज़िंदगी में भावनाओं की कोई जगह नहीं थी।
‎और तब भी मुझ में भावनाएँ नहीं थीं।
‎मुझे ख़ुद के अंदर ‎ज़्यादा गहराई से झाँककर देखना पसंद नहीं है।
‎मुझे यह नहीं कहना चाहिए कि मुझे पसंद नहीं है। ‎मैं बस अकसर ऐसा नहीं करता।
‎वहाँ अंदर पसंद करने के लिए ज़्यादा कुछ नहीं है।
‎इस हादसे में कुछ भी सही नहीं हुआ था।
‎ख़ैर, वह पूरी तरह से सच नहीं है।
‎जो सच में सही था वह था उस पायलट का स्वेच्छा से
‎उस बच्चे की जगह ले लेना।
‎उस दिन शायद वही एक सही चीज़ हुई थी।
‎अगर मैं अभी नक़ली आँसू निकाल पाता, ‎तो ज़रूर निकालता।
‎लेकिन नहीं निकाल सकता।
‎फ़्लैटहेड नदी, मॉन्टाना
‎मुझे मेरे पिता की याद आती है।
‎अड़तीस साल बाद यह कहना मज़ाकिया लगता है।
‎आप जब भी अपने माता-पिता को खोएँ, ‎उनकी याद आती ही है। पता है, कोई भी उम्र हो।
‎मैं जॉर्ज श्रायोक हूँ। मैं हैरी ली श्रायोक का बेटा हूँ।
‎जो हुआ उसके दीर्घकालिक असर…
‎कि… उनकी मौत और…हमारे लिए वह बहुत मुश्किल था। ‎पूरे परिवार के लिए।
‎हमारे पोते-पोती, उनके पोते-पोती, ‎हमारे बच्चे। सबको उनकी याद आती है।
‎पता है, हम उन्हें जानते थे। ‎हम अब भी जानते हैं कि वह कौन थे…
‎वे बच्चे नहीं जानते।
‎काश मेरे लड़कों पर उनका असर आया होता।
‎तो, वह एक पछतावा है। तो…
‎ख़ैर, मेरे पिता ओहायो के एक विनम्र परिवार से थे।
‎उन्हें बड़े होते समय ‎पीटर पैन की तरह आभास होता था, उड़ने का।
‎और, तो जब वह 20 साल के थे,
‎उन्होंने एयर कॉर्प्स कैडेट कार्यक्रम में ‎दाख़िला ले लिया।
‎मेरे पिता ने सेना में 30 साल बिताए
‎और तीन युद्ध देखे, ‎द्वितीय विश्व युद्ध, कोरिया और वियतनाम।
‎लेकिन 51 में वह सेवानिवृत्त हो गए।
‎बेशक़, इतने सारे युद्धों में जाने की वजह से ‎वह सम्मानित थे।
‎वह बहुत अच्छे पायलट थे।
‎जिस दिन गोली चलाई गई थी,
‎उस दिन हैरी श्रायोक अपने घर पर ‎अपनी बीवी के लिए एक संदेश छोड़कर आए थे
‎उन्होंने काउंटर पर एक संदेश छोड़ा था ‎क्योंकि मेरी माँ घर पर नहीं थीं।
‎वह "डी" के नाम से जानी जाती थी ‎और मेरे पिता "ली" के नाम से।
‎"शहर के दक्षिण में किसी को बंदी बना लिया है।"
‎"मुझे शेरिफ़ को लेकर जाना है।"
‎"ली।"
‎केवल एक घंटे के बाद ही, ‎हैरी श्रायोक की गोली मारकर हत्या कर दी गई
‎कुछ सालों तक मैं बहुत गुस्सा था।
‎मेरी पत्नी को लगता है कि मैं अब भी बहुत गुस्सा हूँ। ‎मैं नहीं कह सकता कि मैं बहुत गुस्सा हूँ।
‎मैं तटस्थ हूँ। बस, कीथ को ख़ुद से ‎और अपने भगवान से अपने तरीके से निपटना होगा।
‎कीथ मुक़दमे के योग्य
‎ज़ाहिर है वह बहुत बुद्धिमान है।
‎जब वह वयस्क हुआ, वह नैतिक फ़ैसले ले सकता था।
‎और, जहाँ तक उसके पछतावे की बात है…
‎उसके इतिहास को देखते हुए, ‎मेरे लिए यक़ीन करना मुश्किल है।
‎कीथ अड़ा हुआ था। वह… ‎यह सिर्फ़ एक दिन में नहीं हुआ।
‎उसने क़िस्मत से टकराने के लिए ‎दस साल लंबा रास्ता तय किया था।
‎मिसूला, मॉन्टाना
‎किसी को उसकी करतूतों के लिए माफ़ करना ‎एक निजी फ़ैसला है।
‎कुछ लोग माफ़ नहीं कर पाते और कुछ लोगों के लिए ‎यह आत्मा के शुद्धिकरण का एक तरीका है।
‎मेरा भाई उसकी बचपन की परवरिश का नतीजा है।
‎वह आज जैसा है वैसा न होता
‎अगर बचपन में उसने वह रास्ता न लिया होता।
‎मेरा नाम ब्रूस कीथ है ‎और मैं डेविड कीथ का बड़ा भाई हूँ।
‎गोली चलने के बाद,
‎गहन सेवा में डेविड से ‎मिलने आने वाले पहले व्यक्तियों में से ब्रूस एक था
‎जब मैंने उसे अस्पताल में ‎उन नलियों और तारों के साथ देखा,
‎और दिल की धड़कन वाली स्क्रीन देखी,
‎जब यह कोई करीबी रिश्तेदार होता है, ‎तो निश्चित रूप से यह देखना बहुत कठिन होता है।
‎और आप कभी-कभी इसे टीवी पर देख लें,
‎पर असल ज़िंदगी में, ‎आपके ठीक सामने, यह कठिन होता है।
‎डेविड को ज़िंदा रहने के लिए ‎कई ऑपरेशन करवाने पड़े
‎किसी को नहीं पता था कि वह बचेगा या मर जाएगा।
‎मतलब, वह लाइफ सपोर्ट सिस्टम पर था
‎और अगली चीज़ जो मैंने सुनी, ‎वह थी कि उसके मुक़दमे की तारीख आ गई है।
‎क्योंकि आप ऐसे किसी पर ‎मुक़दमा नहीं चलाते जो सदमे से उभर रहा हो,
‎आपको तब तक इंतज़ार करना पड़ता है जब तक कि वह ‎ख़ुद का थोड़ा बहुत बचाव करने लायक़ न हो जाए।
‎इस भयानक हादसे के बाद, जज के सामने पेश होने और
‎जो हुआ उसका सामना करने का उस पर बहुत दबाव था।
‎डेविड को हैरी श्रायोक की हत्या ‎और विलियम क्रोस जूनियर के अपहरण के
‎मुक़दमे के लिए जाना था
‎उसे मौत की सज़ा सुनाए जाने की संभावना थी
‎डेविड ने आरोपों का मुकाबला नहीं करने और ‎मुक़दमे के अपने अधिकार को छोड़ने का फ़ैसला किया
‎जब उसने अदालत में खड़े होकर ‎अपने आरोपों को स्वीकार किया,
‎मुझे समझ आता है कि उसने ऐसा क्यों किया।
‎ज़िम्मेदारी लेने के लिए।
‎अदालत में बैठकर जज को ‎सज़ा की घोषणा करते हुए सुनना,
‎मुझे जज के शब्द साफ़-साफ़ याद हैं। उन्होंने कहा था,
‎"बेटा, तुम्हें यह बहुत महंगा पड़ेगा।"
‎10 अप्रैल 1985 को, ‎डेविड को दो अलग-अलग मौत की सज़ा सुनाई गईं
‎कितने लोगों ने सुना है कि एक ही अदालत में
‎दो अलग-अलग मौत की सज़ा सुनाई गई हों?
‎मुझे लगता है कि डेविड की सज़ा…
‎जो जज ने सुनाई थी, वह सही नहीं थी।
‎मुझे नहीं लगता कि किसी को भी मारना
‎एक सार्थक प्रयास है।
‎मुझे नहीं पता कि सालों तक ‎मैं इस बात को समझ भी पाया था या नहीं।।
‎लेकिन…
‎मुझे यह बात निश्चित रूप से पता थी कि मैं उसे ‎फिर कभी नहीं देखूँगा, वह केवल सलाखों के पीछे रहेगा।
‎उसने अपराध स्वीकार किया ‎क्योंकि वह जानता था कि वह दोषी था,
‎तो वह अदालत से और ख़ुद से ईमानदार है।
‎ऐसा कभी नहीं होगा ‎कि उसे इस बात का अफ़सोस न हो।
‎उसे समझ आता है कि यह उसी की करनी है।
‎उसे समझ आता है ‎कि उसने अपनी करतूतों के लिए भारी क़ीमत चुकाई है।
‎तो, क्या वह समाज के लिए ख़तरा है?
‎मुझे तो नहीं लगता।
‎मैं वास्तव में उसे रिहा होते ‎और फलते-फूलते देखना चाहता हूँ।
‎यह मुमकिन है।
‎पोल्सन, मॉन्टाना
‎यहाँ बेकसूर होने का कोई सवाल नहीं है।
‎इस बात में कोई संदेह नहीं कि दोषी कौन है।
‎किसी की ग़लत पहचान नहीं हुई है।
‎बीसवाँ न्यायतंत्र ‎जिला न्यायालय
‎लेकिन जैसा लोग कहते हैं, ‎आइरिश लोगों को काला और सफेद नहीं दिखता,
‎क्योंकि उन्हें बीच के सारे रंग दिखते हैं।
‎मेरी यही समस्या है, ‎ऐसी कहानी में मुझे बीच के सारे रंग दिखते हैं।
‎मेरा नाम जिम मैनले है।
‎मैं 20वें न्यायतंत्र जिले का जिला अदालत जज हूँ,
‎जो वह अधिकार क्षेत्र है ‎जिसमें इस मामले को लड़ा गया था।
‎डेविड को सज़ा सुनाए जाने के समय पर ‎जिम मैनले एक सरकारी वक़ील थे
‎मोंटाना राज्य की महान मुहर
‎इसी अदालत में ‎डेविड कैमरन कीथ को मौत की सज़ा सुनाई गई थी,
‎वहाँ उस मेज़ पर।
‎जब सज़ा की घोषणा हुई,
‎मुझे याद नहीं कि उसने कुछ कहा हो ‎या तमाशा खड़ा किया हो…
‎जेम्स मैनले ‎जिला न्यायाधीश
‎…या कोई भावनाएँ दिखाई हों।
‎उस प्रक्रिया के हर कदम पर,
‎वह वहाँ वैरागी की तरह बैठा हुआ था
‎और उसे देखकर आपको ज़रा भी पता नहीं चलता
‎कि उसके सिर पर ‎मौत की सज़ा की तलवार लटक रही थी।
‎मैंने कभी नहीं सुना कि मुल्ज़िम को मालूम हो ‎कि उसे मौत की सज़ा हो सकती है,
‎और तब भी वह अपना अपराध स्वीकार कर लें।
‎जब तक कि वे मरना नहीं चाहते हों।
‎तो यह चकित करने वाली बात थी। ‎लेकिन दूसरी तरफ़, उसके बचाव में कुछ नहीं था।
‎हत्या के अपराध मृत्युदंड के मानदंडों को पूरा करते थे।
‎जब तक मानव समाज है, ‎तब तक कठोर दंड की आवश्यकता है,
‎और… मैं उस बात को समझता हूँ।
‎पर दूसरी तरफ़,
‎मौत की सज़ा के अस्तित्व में होने से ‎हत्या के अपराध कम नहीं होते।
‎हालाँकि, अगर मुझे क़ानून ‎और क़ानून की भावना का पालन करना होो,
‎जैसा कि विधायिका में लिखा है…
‎आज मैं भी शायद उसे मौत की सज़ा ही सुनाऊँगा।
‎हालाँकि, निजी रूप से, मुझे… ‎मैं सच में इसके पक्ष में नहीं हूँ।
‎जज ने 198 के अपहरण और हत्या के मामले में ‎फाँसी की तारीख़ तय की
‎डेविड को 1 दिसंबर 1988 को फाँसी दी जानी
‎उसको दोषी क़रार दिए जाने के लगभग चार साल बाद
‎लेक काउंटी अदालत
‎डेविड की फाँसी की निर्धारित तारीख़ से हफ़्तों पहले,
‎उसके वक़ीलों ने ‎सीधे राज्यपाल से उदारता की अपील की
‎राज्यपाल स्विंडन ने फ़ाइल पढ़ी, ‎इसमें शामिल हर किसी से बात की,
‎ख़ुद जेल गए, उसके आमने-सामने बैठे
‎और उससे थोड़ी देर बातचीत की।
‎और उस समय, मेरी समझ में ‎डेविड कैमरन कीथ एक ईसाई बन चुका था
‎और जाकर हाई स्कूल के समूहों से
‎अपराधों और ड्रग्स के बारे में बात कर रहा था,
‎और उसने राज्यपाल को ‎आश्वस्त किया कि वह पछता रहा था।
‎सी.बी. मैक्नील ‎जिला अदालत
‎राज्यपाल ने सभी चीज़ों को तोला ‎और उसकी मौत की सज़ा को बदलकर
‎परोल की संभावना के बिना ‎आजीवन कारावास की सज़ा कर दिया।
‎मुझे याद है ‎कि पहली बार मॉन्टाना के एक राज्यपाल ने
‎इस तरह से मौत की सज़ा को बदला था।
‎मेरी समझ यह कहती है कि डेविड कैमरन कीथ ने ‎अलग-अलग लोगों के सामने
‎अलग-अलग चेहरे पेश किए हैं।
‎मुझे नहीं पता ‎कि असली डेविड कैमरन कीथ कौन सा वाला है।
‎लेकिन, अगर वह वास्तव में ईमानदार है ‎और अपने किए का उसे पछतावा है
‎और अगर पीड़ित के परिवार से सलाह की जाए,
‎तो इस समय पर मुझे उसे ‎परोल पर रिहा किए जाने पर आपत्ति नहीं होगी।
‎अदालत ‎मॉन्टाना बीसवाँ न्यायतंत्र
‎स्पोकेन, वॉशिंगटन
‎जब मैं पापा के बारे में सोचती हूँ ‎तो मुझे गर्व होता है।
‎मुझे उनकी ग़लतियों पर गर्व नहीं हैं ‎लेकिन मुझे इस बात पर गर्व है कि इस सब के दौरान,
‎वह जिस भी तरह से कर सकते थे
‎उन्होंने हमसे प्यार किया।
‎मुझे नहीं लगता ‎कि उनके अस्तित्व में वह कभी भी हिंसक थे,
‎लेकिन मैंने देखा है कि जिन्हें ड्रग्स की लत होती है ‎वे शर्मिंदा होते हैं
‎और बदक़िस्मती से उससे बाहर निकलने के लिए ‎वे लोग कुछ भी करते हैं।
‎ज़िंदगी से निपटने के लिए कुछ भी करते हैं।
‎बिना किसी संदेह के मैं जानती हूँ…
‎कि यह पहले से सोची-समझी योजना नहीं थी। ‎यह गुस्सा नहीं था, यह था…
‎"हे, भगवान। ‎मैं बहुत डरा हुआ हूँ और मुझे नहीं पता कि क्या करूँ।"
‎जब उनके पिता तो सज़ा हुई, ‎तब कैमरन दो साल का और ट्रेसी नौ साल की थी
‎वे नियमित रूप से उससे मिलते हैं
‎यह शायद उनकी और मेरी इकलौती तस्वीर है।
‎हमने इस तस्वीर को बड़ा करवा कर ‎सीढ़ियों वाली दीवार पर लगाया है।
‎मैंने उन्हें जेल में जाना है।
‎हालाँकि वह इस पूरे समय जेल में रहे हैं, ‎उन्होंने मुझ से बेहतरीन बर्ताव किया है।
‎कोई ऐसा शख़्स जो इतनी लंबी कैद में रहा हो ‎जितना वह रहे हैं,
‎उसे मैंने इतना सकारात्मक नहीं देखा है,
‎और वह अब भी कुछ महत्वपूर्ण करना चाहते हैं ‎और अब भी…
‎पता है, मेरी ज़िंदगी का हिस्सा बनना चाहते हैं ‎और मेरी पसंद-नापसंद के बारे में जानना चाहते हैं,
‎और मेरे बच्चों की तस्वीरें देखना चाहते हैं।
‎हम हर हफ़्ते बात करते हैं
‎ग़लतियाँ करने के बावजूद भी, ‎हर कोई दूसरे मौके का हक़दार होता है।
‎चाहे कुछ भी हो, वे इंसान ही हैं।
‎मुझे लगता है ‎कि वह अपने अपराधों की सज़ा काट चुके हैं,
‎लेकिन, साथ ही मैं यह भी समझता हूँ ‎कि उन्होंने किसी की जान ली थी।
‎अब तक मैंने कभी पीड़ितों के बारे में…
‎नहीं सोचा था।
‎मुझे नहीं पता, क्योंकि… मैं न1 साल की थी,
‎और मुझ में उस बारे में सोचने की
‎क्षमता नहीं थी, जानते हैं, ‎कि इस सब में पीड़ित का क्या हाल हुआ होगा।
‎लेकिन अगर वे लोग उनसे कभी मिलें या उनसे बात करें,
‎तो मेरे ख़्याल से वे लोग उन्हें माफ़ कर देंगे।
‎प्यार सभी चीज़ों को वहन करता है विश्वास करता है ‎उम्मीद रखता है सहन करता है
‎प्यार कभी विफल नहीं होता
‎बेट्टीज़ डाइनर ‎पोल्सन, मॉन्टाना
‎डेविड कीथ, बात करने में मुझे वह दिलचस्प लगा।
‎रूट यू.एस. 66 ‎बेट्टीज़ में स्वागत है
‎मैं उन लोगों के इर्द-गिर्द रहा हूँ ‎जो हत्याएँ करते हैं
‎और, जानते हैं, ‎वह उस प्रोफ़ाइल में सही नहीं बैठता था।
‎अगर आप डेविड से शहर के किसी रेस्तराँ में मिलते,
‎तो आप सोचते ‎कि वह काफ़ी सामान्य और काफ़ी समझदार बंदा है।
‎यहाँ खाइए
‎खुला है ‎छोटी जगह बड़ा स्वाद!
‎वह मूर्ख जवान आदमी नहीं था। ‎बस उसने ग़लत चीज़ों को चुना।
‎मैं डेनिस जोन्स हूँ ‎और मैं मिसूलियन अखबार के लिए संवाददाता था।
‎मिसूलियन ‎बंधक बनाने की गोलीबारी में पायलट की मौत
‎हवाई अड्डे पर घटित हुई डेविड कीथ, ‎हैरी श्रायोक की घटना को मैंने लिखा था
‎और इस मामले के सुलझने तक उसके पीछे लगा था।
‎एक हत्यारे की गवाही
‎डेविड ने कहा था कि वह बस एक बुरा दिन था ‎जो कि सही नहीं है।
‎गोली चलने वाले दिन पर डेनिस जोन्स ‎अपराध स्थल पर मौजूद थे
‎और बाद में उन्होंने अस्पताल और जेल में ‎डेविड का साक्षात्कार लिया था
‎वे सालों तक संपर्क में रहे
‎मैंने कई साक्षात्कारों में डेविड से बात की
‎और हमारा संबंध जारी रहा इस मायने में कि… ‎वह मुझे संदेश भेजता था।
‎मुझे नहीं पता था कि ‎किसी अन्य व्यक्ति ने उसका साक्षात्कार लिया है।
‎वे भी मेरी ही तरह उस तक पहुँच सकते थे,
‎लेकिन एक समय ऐसा आ गया ‎जब वह मेरे अलावा किसी से बात नहीं करता था।
‎उसने अपने ख़तों में ‎अपनी भावनाओं के बारे में काफ़ी निजी बातें लिखीं थी
‎और साफ़ शब्दों में लिखी थीं।
‎और वे सब, पता है, ईमानदारी से लिखी हुई लगी थीं।
‎मुझे नहीं लगता कि वह किसी को ‎प्रभावित करने की कोशिश कर रहा था।
‎मुझे लगता है कि उसे अपने किए पर पछतावा था।
‎मुझे लगता है कि उसमें से बहुत कुछ ‎उसके अपराध बोध को व्यक्त करने से संबंधित था।
‎धत्, मैं ख़ुद से, क्या, ‎12 सालों से झूठ बोलता रहा था?
‎असल में, बाक़ी सभी से इस बारे में झूठ बोलता रहा।
‎अपराध स्वीकार करना, मुक़दमा न लड़ना,
‎मैं बस अदालत पर दया करने की कोशिश कर रहा
‎और मैंने उम्मीद की थी ‎कि इसके चलते मुझ पर कम सख्ती बरती जाएगी।
‎जज को इतना समय और इतना पैसा ‎बर्बाद नहीं करना पड़ेगा, वगैरह-वगैरह।
‎शायद वह मुझे मौत की सज़ा नहीं सुनाएँगे,
‎क्योंकि कसूरवार तो मैं था ही।
‎वह केवल मेरे बारे में था।
‎क्या मुझ पर्याप्त सज़ा मिल चुकी है?
‎ख़ैर, अदालतों को ऐसा नहीं लगता है। और…
‎मुझे नहीं पता कि उस बारे में क्या कहूँ।
‎मुझे ईमानदारी से लगता है कि ‎मुझे ज़रूरत से ज़्यादा सज़ा मिल चुकी है।
‎आपने मेरे सिर के पीछे ‎उस गोली से बना छेद नहीं देखा है, लेकिन…
‎मुझे नज़दीक से सिर के पीछे गोली मारी गई थी।
‎किसी वजह से, वह ठीक नहीं लगता है।
‎लेकिन, क्या करें, अंगूर खट्टे हैं
‎मैं ख़ुद को उस स्थिति में रखता हूँ।
‎और जो है, सो है।
‎ख़ैर, मैंने डेविड कीथ को काफ़ी लंबे समय बाद सुना है।
‎अगर मैं सही सुन रहा हूँ, तो उसने कहा
‎कि वह
‎अपराध स्वीकार करके ‎मौत की सज़ा से बचने की कोशिश कर रहा था।
‎अब, उसने कहा कि वही उसकी प्रेरणा थी।
‎उस समय, उसने ऐसा जताया था ‎कि वह ज़िम्मेदारी लेने वाला था।
‎जानते हैं।
‎हर चीज़ में कोई राज़ छुपा होता है।
‎शायद इस बात में थोड़ा सच था ‎कि वह ज़िम्मेदारी लेना चाहता था,
‎लेकिन साथ ही ऐसा करना चालाकी थी,
‎जैसा उसने कहा,
‎"मौत की सज़ा से बचना चाहता था।"
‎पता है, यह लगभग ऐसा लग रहा है ‎जैसे वह समय में पीछे चला गया हो।
‎पता है, अब जब उसे सोचने के लिए
‎इतना समय मिल गया, ‎तो वह थोड़ा ज़्यादा आक्रामक सुनाई पड़ता है।
‎वह अलग सोच रहा है।
‎वह डेविड कीथ के बारे में सोच रहा है। ‎श्री श्रायोक और उनके परिवार के बारे में नहीं।
‎और इस हद तक, यह निराशाजनक है।
‎व्हाइटफ़िश, मॉन्टाना
‎द श्रायोक्स
‎डेविड की सुनवाई के लिए जॉर्ज अदालत गए थे
‎उस दिन से उन्होंने डेविड की आवाज़ नहीं सुनी है
‎इस हादसे में कुछ भी सही नहीं हुआ था।
‎वह पूरी तरह से सच नहीं है।
‎जो सच में सही था वह था उस पायलट का ‎स्वेच्छा से उस बच्चे की जगह ले लेना।
‎उस दिन शायद वही एक सही चीज़ हुई थी।
‎अगर मैं अभी नक़ली आँसू निकाल पाता, ‎तो ज़रूर निकालता।
‎लेकिन नहीं निकाल सकता।
‎मुझे तहे दिल से ‎श्री श्रायोक को मारने का पछतावा है।
‎यह ऐसा नहीं था जिसका मैंने इरादा बनाया था… ‎पाँच सेकंड पहले तक नहीं बनाया था।
‎क्योंकि उस पल में मैं किसी पर ‎गोली चलाने की योजना नहीं बना रहा था।
‎मैं भागने की कोशिश कर रहा था,
‎और घंटों से भागने की कोशिश कर रहा था।
‎डेविड कीथ ने कहा, "मैं किसी को चोट पहुँचाना ‎नहीं चाहता था, मैं भागने की कोशिश कर रहा था।"
‎इसे मानना थोड़ा मुश्किल है।
‎एक ही दिन में, ‎उसने बंदूक की नोक पर दवा की दुकान लूटी।
‎उसने नशीली दवाएँ चुराईं।
‎उसने गिऱफ़्तारी से बचने की कोशिश की।
‎दवा की दुकान के मालिक को गोली मारकर ‎उसने हत्या की कोशिश की।
‎उसके बेटे का अपहरण किया, ‎उसे बंदूक की नोक पर रखा।
‎मेरे पिता को बंदी बनाया…
‎और हत्या की। सब कुछ एक ही दिन में।
‎और यह सब ‎एक मनोरोगी के 10 साल के पेशे को अंजाम देने के लिए।
‎युवक पर आरोप
‎अपराध से भरे दस साल, जेल में आता-जाता रहा।
‎परोल पर।
‎लेकिन वह किसी तरह इससे बच गया।
‎तो, इन आपराधिक कुशलताओं में ‎माहिर होने में उसने ज़िंदगी बिता दी।
‎और, इसका अंत त्रासदी से होना ही था।
‎हत्या
‎क्या उसे अपने पछतावे पर यक़ीन है?
‎वह अच्छा सवाल होगा।
‎ऐसी मनोरोग संबंधी प्रवृत्ति वाले ‎किसी व्यक्ति के लिए,
‎और जो चिकनी-चुपड़ी बाते करता हो,
‎और ज़ाहिर तौर पर बोलने में अच्छा हो।
‎क्या यह मानने लायक है?
‎मेरे लिए नहीं है।
‎वह धोखेबाज़ है।
‎और अगर वह खा़स छूट पाने के लिए नाटक कर सकता है
‎और राज्यपाल से ‎अपनी सज़ा बदलवा सकता है, तो वह करेगा।
‎मेरे मरने के दिन तक, ‎मुझे श्री श्रायोक को मारने का पछतावा रहेगा।
‎उस दिन से मेरी आधी से ज़्यादा ज़िंदगी गुज़ार चुकी है।
‎मैं अपना बहुत समय और बहुत ऊर्जा गँवा दी हैं…
‎एक जेल में।
‎फिर भी, मुझे उपयुक्त सज़ा मिलनी चाहिए, लेकिन यह…
‎मैं और भी चीज़ें कर सकता हूँ।
‎पहले साक्षात्कार के तीन महीने बाद
‎डेविड कीथ ने और सवालों के जवाब देने पर सहमति दी
‎मैं चाहता हूँ ‎कि मैं अपने पोते-पोतियों की निगरानी करूँ,
‎ताकि वे रास्ते से इतना न भटकें।
‎मैं लोगों से ईमानदारी से बात कर सकता हूँ।
‎और मैं उनसे ईमानदारी से बात करना चाहता हूँ। ‎मैं ईमानदार होना चाहता हूँ।
‎क्या उसे अपने पछतावे पर यक़ीन है?
‎वह अच्छा सवाल होगा।
‎ऐसी मनोरोग संबंधी प्रवृत्ति वाले ‎किसी व्यक्ति के लिए,
‎और जो चिकनी-चुपड़ी बातें करता हो,
‎और ज़ाहिर तौर पर बोलने में अच्छा हो।
‎क्या यह मानने लायक है?
‎मेरे लिए नहीं है।
‎मैं सोचता हूँ ‎कि मनोरोगी मेरे लिए अच्छा विवरण होगा।
‎लेकिन, उस समय मैं बिल्कुल अलग इंसान था।
‎उससे मैंने जो किया उसे माफ़ नहीं किया जा सकता,
‎लेकिन मुझे लगता है कि मैं उसकी सज़ा भुगत चुका हूँ।
‎अगर मैं उसे वापस ले सकता, तो ले लेता।
‎लेकिन हम सब जानते हैं कि वैसा नहीं हो सकता।
‎मैं ईमानदारी से कह सकता हूँ कि, तहे दिल से,
‎मैं शर्मिंदा हूँ।
‎माफ़ कीजिए, मैं बस…
‎कुछ चीज़ें हैं, जो मैं जानता हूँ कि अगर मैंने शब्दों को ‎ज़बरदस्ती बोलने की कोशिश की,
‎तो बहुत रोना-धोना होगा।
‎और…
‎मैं नहीं चाहता कि कोई मुझ पर तरस खाए।
‎मैं अब बदल गया हूँ।
‎समाज को पूरी ज़िंदगी ‎मेरा पालन-पोषण नहीं करना चाहिए।
‎मुझे वह करने का एक मौका दीजिए।
‎डेविड एक अधिकतम सुरक्षा जेल में रहता है
‎वह परोल के लिए अयोग्य है
‎मुझ से ज़िंदगी में जो छूट गया है, ‎उस पर एक पूरी किताब भरी जा सकती है।
‎शायद कई सौ बार।
‎आप, मैं, हर कोई।
‎हम सब ग़लती करते हैं।
‎आप मेरी तरह अपनी ज़िंदगी को बर्बाद मत करना।
‎संवाद अनुवादक: अदिति जैन